 Farmaajo, waa Raiisul wasaarihii ka noqday Dowladdii Ku meel gaarka aheyd, wuxuuna xilkaasi hayay muddo 6 bilood ah oo kaliya, muddadaasi ayuuna ku kasbaday quluubta dad badan oo Soomaali ah, Baarlamaan-kii ku meel gaar-ka ayaa Ansixiyay Maxamed Cabdullaahi farmaajo, 31-10-2010, Isagoona xilkaasi iska casilay 19-kii juun 2011, Kadib markii Shir lagu heshiisiinayay Madaxweynihii xilligaasi Shariif sheekh Axmed iyo Guddoomiyihii Baarlamaan-ka Shariif Xasan sheekh Aadan, Oo ka dhacay magaalada Kampala ee dalka Uganda lagu Goaamiyay in laba shariif ay Awoodda qeysadaan, Farmaajana Cadaadis lagu saaro in uu is Casilo, Goaankii Labada shariif madaxweynihii xilligaasi iyo guddoomiyihii Baarlamaanka, Waxaa si cad ugasoo hor jeestay Shacab-ka Soomaaliyeed, Iyagoona taageero u muujiyay Farmaajo. 